《过姚珮卿隐居》
明代·葛一龙

濑浅维舟远，山纡引路徐。
相寻恐不见，相见喜何如。
积雪村村断，斜阳树树疏。
门人供宿酒，中馈炙枯鱼。
岁事将归客，衰迟渐及予。
松声动高阁，风叶乱残书。

作者简介：（1567—1640）明苏州府吴县洞庭山人，字震甫。以读书好古致家道中落。后入资为郎，选授云南布政司理问，寻谢归。有诗名，人称葛髯。